Gelofte gevier met herdenking van hoeksteenlegging | Maroela Media
Die Voortrekkermonument vier op 16 Desember vanjaar sy Geloftediens met die 80ste herdenking van die hoeksteenlegging.
Die noordelike amfi-hek in Jan Smutslaan sal ook oop wees om toegang tot die terrein te vergemaklik. Die diens sal regstreeks op die monument se webblad (www.vtm.org.za) uitgesaai word.
Die diens sal vroegoggend begin en teen 10:00 afsluit, waarna dr. Jackie Grobler 'n praatjie oor die Slag van Bloedrivier in die kapel sal aanbied. Toegang is gratis. Die diens en die sonverligting van die Senotaaf sal op groot skerms in die Heldesaal en die Senotaafsaal geprojekteer word.
Mense wat die Geloftediens bywoon, betaal nie toegangsgeld nie, maar 'n kollekte sal wel voor die aanvang van die diens opgeneem word om die uitgawes van die verrigtinge te help dek.
Gaste word vriendelik versoek om vroeg te kom sodat hulle reeds van 07:30 af hulle sitplekke in die monument kan begin inneem. Die monument se deure sal toegemaak word sodra al die plekke ingeneem is, waarna gaste onder die tentafdakke buite die monument gehuisves sal word.
Mense wat verkies om buite te sit, is welkom om hulle eie opvoustoele saam te bring. Klank word aangebring sodat almal na die diens kan luister. Rolstoele en helpers is op aanvraag op die hoofparkeergebied van die monument beskikbaar om bewegingsgestremde mense met die spesiale rolstoelpad na die monument te help vervoer. Die diens word deur die direksie van die Voortrekkermonument gereël met ondersteuning van Die Voortrekkers.
09:05 Geloftediens gelei deur ds. Christo Pretorius – Hervormde Kerk
** Weet jy van 'n Geloftediens in jou omgewing? Deel gerus die besonderhede in die vorm hieronder of stuur 'n e-pos na [email protected]. Maroela Media sal binnekort 'n artikel plaas met inligting oor die verskeie Geloftedagvieringe oor die hele land heen.
zoom zoom · 4 maande gelede
Gaan daar ongewenste elemente ook daar wees om die dag te ontwrig.
Dirk · 4 maande gelede
Ek het nog elke jaar n paar daar gesien. Ek dink dis bloot uit nuuskierigheid. Hulle gedra hulself altyd baie statig. Hulle weet die oormag is te groot om stout te wees.
Sophia · 4 maande gelede
Wow, ek dink dis tyd vir 'n GROOT BYMEKAARKOM op die 16de Desember! Ons moet opruk soos die dag van die opening van die Monument!!
Ek was een jaar daar en sal nooit weer gaan nie, bloedrivier en die gelofte handel oor die wonderwerk wat plaas gevind het. Vandag handel al die gelofte diense oor die skuld wat ons moet dra en versoening.
Ek was ook een jaar by bloedrivier self en dit was n belewenis, om die laer in die nag te sien met daai lanterns is asemrowend, elke blanke Christe in die land moet die laer teminste een keer i sy lewe besoek.
Dit is net n jammerte dat daai versoeningsbrug gebou is, in jou uur van aanbiding en danksegging wandel onwelkomes nou om die laer rond en versteur die doel van die gelofte.
Ek en n klompie mense vier ons gelofte nou maar op my plaas waar elk n klipstapel pak en ons gaan in gebed en ons dank Hom vir Sy wonderwerk, en dan vier ons die oorwinning met n lekker braai en boeresport, (eintlik maar vir die kinders) en die wat wil speel met binnebande in die plaasdam.
Wat lekker van dit alles is, elke jaar is daar nuwe gesigte en meer mense.
Geniet jou geloftefees, dit is jou reg.
Dankie tog ou Staak saam, dat jy ons nie met jou teenwoordigheid gaan 'vergas' nie.
Ag dis n plesier Henry!!!
Soos jy dit vier saam met familie en vriende op jou plaas is eintlik n wonderlike manier om dit te doen. Mooi!
Miskien moet die hekke nie oop le vir elke ander ongelukkige om te kom rondhang en ontwrig nie. Wees op jul hoede. Die glo so verontregtes… oppas vir hulle…